#### Návrh VZN zverejnený na úradnej tabuli a webovom sídle dňa: 28.11.2019

VZN schválené obecným zastupiteľstvom dňa: 13.12.2019

VZN vyvesené na úradnej tabuli a webovom sídle dňa: 16.12.2019

#### VZN nadobúda účinnosť dňom : 01.01.2020

Obec Valaliky v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a s ustanoveniami § 7 ods. 5 a 6 § 8 ods. 2, § 12 ods.1, 2 a 3 § 16 ods.1, 2, § 17 ods. 2, 3 a 4, § 20 ods.4, § 21 ods. 2 a § 103 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva

**VŠEOBECNE ZÁVÄZNÉ NARIADENIE**

**OBCE VALALIKY č. 7/2019**

**na dani z nehnuteľnosti, dani za psa, dani za predajné**

**automaty a dani za nevýherné hracie automaty**

**ktorým ustanovuje**

**§ 1**

**Úvodné ustanovenie**

1. Toto všeobecne záväzné nariadenie upravuje podmienky určovania a vyberania dane z nehnuteľnosti, daň za psa, daň za predajné automaty, daň za nevýherné hracie prístroje na územní obce Valaliky.

## I. D A Ň Z  NEHUTEĽNOSTI

**Daň z pozemkov**

**§ 2**

**Základ dane**

1. Základom dane z pozemkov pre pozemky druhu :
2. orná pôda, chmeľnice, vinice, ovocné sady je hodnota pozemku bez porastov určená vynásobením výmery pozemkov v m2 a hodnoty pôdy za 1m2, ktorá je pre kat. územie Valaliky stanovená vo výške 0,3541 €. Trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1m2, ktorá je pre kat. územie Valaliky stanovená vo výške 0,0989 €,
3. záhrady je hodnota pozemku určená vynásobením výmery pozemkov v m2 a hodnoty pozemkov za 1m2, ktorá je podľa zákona č. 582/2004 Z. z. stanovená na 1,85 €,
4. zastavané plochy a nádvoria, ostatné plochy je hodnota pozemku určená vynásobením výmery pozemku v m2 a hodnoty pozemku za 1m2, ktorá je podľa zákona č. 582/2004 Z. z. stanovená na 1,85 €,
5. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy je hodnota pozemku určená vynásobením výmery pozemkov v m2 a hodnoty pozemku zistenej na 1m2 podľa zákona č. 382/2004 Z. z. a o zmene a doplnení niektorých zákonov a vyhlášky Ministerstva spravodlivosti SR č. 492/2004 Z. z. o stanovení všeobecnej hodnoty majetku,
6. stavebné pozemky je hodnota pozemku určená vynásobením výmery pozemkov v m2 a hodnoty pozemku za 1m2, ktorá je podľa zákona č. 582/2004 Z. z. stanovená na 18,58 €.
7. Základom dane z pozemkov podľa §6 ods.1, na ktorých sa nachádza transformačná stanica alebo predajný stánok slúžiaci k predaju tovaru a poskytovaniu služieb (ďalej len „predajný stánok“), je hodnota pozemku určená vynásobením skutočnej výmery transformačnej stanice alebo predajného stánku a hodnoty pozemku za 1m2 pre stavebné pozemky 18,58 €/ m2.

**§ 3**

**Sadzba dane z pozemkov**

1. Ročná sadzba dane z pozemkov pre pozemky uvedené v §2 ods. 1.písmená a) a e) je 0,50 % zo základu dane.
2. Správca dane určuje pre pozemky nachádzajúce sa v jednotlivých častiach obce uvedených v §2 ods. 1. písmená b) a c) ročnú sadzbu dane z pozemkov vo výške 0,60 % zo základu dane.
3. Ročná sadzba dane z pozemkov pre pozemky uvedené v §2 ods.2. je 0,35 % zo základu dane.

**§ 4**

**Výpočet dane**

1. Daň z pozemkov sa vypočíta ako súčin základu dane podľa § 2 a ročnej sadzby dane z pozemkov podľa § 3 tohto VZN.

**Daň zo stavieb**

**§ 5**

**Sadzba dane zo stavieb**

1. Ročná sadzba dane zo stavieb uvedená tohto všeobecne záväzného nariadenia sa v celej obci zvyšuje takto :
2. 0,08 €/m2 stavby na bývanie a drobné stavby, ktoré majú doplnkovú funkciu k hlavnej stavbe,
3. 0,08 €/m2 € stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
4. 0,50 €/m2 za chaty a stavby na individuálnu rekreáciu,
5. 0,30 €/m2 za samostatne stojace garáže,
6. 0,20 €/m2za stavby hromadných garáží,
7. 0,20 €/m2za stavby hromadných garáži umiestnené pod zemou,
8. 0,50 €/m2 priemyselné stavby, stavy slúžiace energetike, stavby slúžiace stavebníctvu, stavby využívané na skladovanie vlastnej produkcie vrátanie stavieb na vlastnú administratívu,
9. 0,80 €/m2 za stavby na ostatnú podnikateľskú a  zárobkovú činnosť, skladovanie a administratívu súvisiacu s ostatným podnikaním a zárobkovou činnosťou
10. 0,20 €/m2 za ostatné stavby neuvedené v písmenách a) až h)
11. Ročná sadzba dane pri viacpodlažných stavbách pre všetky druhy stavieb je príplatok za podlažie 0,03 € za každé ďalšie podlažie okrem prvného nadzemného podlažia.

**Daň z bytov**

**§ 6**

**Sadzba dane z bytov**

1. Ročná sadzba dane z bytov na území obce Valaliky je :
2. 0,10 €/m2 za byty a nebytové priestory,
3. 0,10 €/m2 za nebytové priestory, ktoré neslúžia na podnikanie a inú zárobkovú činnosť,
4. 0,80 €/m2 za nebytové priestory, slúžiace na podnikanie a inú zárobkovú činnosť.

### Spoločné ustanovenia pre daň z nehnuteľnosti

**§ 7**

### Oslobodenie od dane a zníženie dane

1. Správca dane ustanovuje, že poskytuje oslobodenie od dane z pozemkov :

* pozemky, na ktorých sú cintoríny, verejne prístupné parky a športoviská

1. Správca dane ustanovuje, že poskytuje zníženie dane zo stavieb a bytov takto :

* 25 % z daňovej povinnosti na stavby vo vlastníctve právnických osôb, ktoré nie sú založené alebo zriadené na podnikanie,
* 30 % daňovej povinnosti za stavby na bývanie vo vlastníctve fyzických osôb starších ako 70 rokov, ktoré slúžia výhradne na ich trvalé bývanie,
* 50 % daňovej povinnosti za garáže vo vlastníctve fyzických osôb s ťažkým zdravotným postihnutím, ktoré slúžia výhradne na ich trvalé bývanie.

3. Doklady preukazujúce dôvody na poskytnutie úľavy je potrebné predložiť do 31. januára bežného roka na obecnom úrade vo Valalikoch.

4. Správca dane nebude vyrubovať daň z nehnuteľnosti v úhrnej sume najviac 1,00 €.

**II. DAŇ ZA PSA**

**§ 8**

### Predmet dane

1. Predmetom dane za psa je pes starší ako 6 mesiacov chovaný fyzickou osobou alebo právnickou osobou na území obce Valaliky.
2. Predmetom dane nie je:
3. pes chovaný na vedecké účely a výskumné účely,
4. pes umiestnený v útulku zvierat,
5. pes so špeciálnym výcvikom, ktorého vlastní alebo používa občan s ťažkým zdravotným postihom.

**§ 9**

### Daňovník

1. Daňovníkom je fyzická alebo právnická osoba , ktorá je vlastníkom psa alebo držiteľom psa, ak sa nedá preukázať kto psa vlastní.

**§ 10**

### Základ dane

1. Základom dane je počet psov.

**§ 11**

### Sadzba dane

1. Sadzba dane je 7,00 € za jedného psa za kalendárny rok.

**§ 12**

### Oslobodenie dane

1. Od dane za psa sú oslobodení dôchodcovia nad 70 rokov, ktorí žijú osamelo a nie sú ekonomicky činnými osobami, na základe písomnej žiadosti doručenej na Obecný úrad

Valaliky v lehote do 31. januára zdaňovacieho obdobia.

**III. DAŇ ZA UŽÍVANIE VEREJNÉHO PRIESTRANSTVA**

**§ 13**

### Predmet dane

1. Predmetom dane za užívanie verejného priestranstva je osobitné užívanie verejného priestranstva. Verejným priestranstvom sú verejnosti prístupné pozemky vo vlastníctve obce.
2. Osobitným užívaním verejného priestranstva na území obce sa rozumie:
   1. umiestnenie zariadenia na poskytovanie služieb,
   2. umiestnenie stavebného zariadenia,
   3. umiestnenie predajného zariadenia,
   4. umiestnenie zariadenia lunaparku, cirkusu a iných atrakcií,
   5. umiestnenie zariadenia pre účely reklamných a iných atrakcií,
   6. umiestnenie skládky,
   7. umiestnenie reklamného zariadenia.

**§14**

**Vymedzenie pojmov**

1. Pre účely tohto VZN sa rozumie:
2. verejným priestranstvom je pozemná komunikácia, park, chodník, trhovisko a všetky verejnosti prístupné pozemky v obci okrem tých, ktoré sú vo vlastníctve fyzických a právnických osôb alebo ku ktorým majú tieto osoby právo hospodárenia alebo tieto pozemky obec prenajala podľa osobitných predpisov.
3. pozemnou komunikáciou je priestor ohraničený pol metra za zvýšenými obrubami chodníkov alebo zelených pásov, vonkajšími hranicami priekop, rigolov, násypov a zárezov svahov. Súčasťou miestnych komunikácií sú všetky zariadenia, stavby, objekty a diela, ktoré sú potrebné pre úplnosť, na zabezpečenie a ochranu ciest a miestnych komunikácií a na zaistenie bezpečnej, plynulej a hospodárnej cestnej premávky.
4. chodníkom je komunikácia alebo časť pozemnej komunikácie, ktorá je určená pre chodcov a je spravidla oddelená od vozovky výškovo alebo iným spôsobom,
5. príležitostným trhom je predaj výrobkov a poskytovanie služieb na priestranstve dočasne určenom na takýto predaj,
6. ambulantný predaj je predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj pred prevádzkou,
7. stavebným zariadením je zariadenie staveniska, pomocné stavebné konštrukcie a iné technické zariadenia,
8. zariadenie cirkusu, lunaparku a iných atrakcií je dočasné technické zariadenie a pomocné konštrukcie, na ktoré nie je potrebné stavebné povolenie a kolaudačné rozhodnutie a slúži pre výkon a realizáciu umeleckej a varietnej produkcie,
9. skládkou je priestor – časť verejného priestranstva, ktorý nie je určený na ukladanie vecí, materiálov alebo tovarov, napriek tomu však uvedenému účelu dočasne slúži,
10. reklamné zariadenie sa rozumie akákoľvek stavba, konštrukcia alebo plocha vrátane všetkých jej súčastí, používaná alebo určená na reklamné, informačné alebo propagačné účely.

**§ 15**

**Daňovník**

1. Daňovníkom je fyzická osoba alebo právnická osoba, ktorá verejné priestranstvo užíva.

**§ 16**

**Základ dane**

1. Základom dane za užívanie verejného priestranstva je výmera užívaného verejného priestranstva v m2.

**§ 17**

**Sadzba dane**

1. Umiestnenie zariadenia na poskytovanie služieb 0,20 € /m²/deň

2**.** Umiestnenie stavebného zariadenia 0,40 € /m²/deň

3. Umiestnenie predajného zariadenia 0,50 € /m²/deň

4. Umiestnenie zariadenia lunaparku, cirkusu a iných atrakcií 0,20 € /m²/deň

5. Umiestnenie zariadenia pre účely reklamných a iných atrakcií 0,20 € /m²/deň

6. Umiestnenie skládky 0,20 € /m²/deň

7. Umiestnenie reklamného zariadenia (dlhodobé – viac ako 1 mesiac ) 5,- € /m²/mesiac

**§ 18**

**Oslobodenie od dane**

1. Daň sa neplatí za verejné kultúrne alebo športové podujatia usporiadané na verejnom

priestranstve bez vstupného alebo akciu, ktorej celý výťažok je určený na charitatívne alebo verejnoprospešné účely.

**IV. DAŇ ZA PREDAJNÉ AUTOMATY**

**§ 19**

### Predmet dane

1. Predmetom dane za predajné automaty a prístroje a automaty, ktoré vydávajú tovar za

odplatu a sú umiestnené v priestoroch prístupných verejnosti na území obce Valaliky.

**§ 20**

### Sadzba dane

1. Sadzba dane je 40,00 € ročne za jeden predajný automat. Sadzba dane sa zvýši na päťnásobok, ak skladba ponúkaného tovaru obsahuje alkoholické nápoje alebo tabakové výrobky. Základom dane je počet predajných automatov.

**V. DAŇ ZA NEVÝHERNÝ HRACÍ PRÍSTROJ**

**§ 21**

### Predmet dane

1. Predmetom dane za nevýherné hracie prístroje sú :

* elektronické prístroje na počítačové hry,
* mechanické prístroje, elektronické prístroje, automaty a iné zariadenia na zábavné hry.

**§ 22**

### Sadzba dane

1. Sadzba dane je 100,00 € ročne za jeden nevýherný hrací prístroj.

### VI. SPOLOČNÉ USTANOVENIA

**§ 23**

**Splatnosť a platenie dane**

1. Vyrubená daň :

* z nehnuteľnosti,
* za psa,
* za užívanie verejného priestranstva,
* za predajné automaty,
* za nevýherné hracie automaty

je splatná do 15 dní odo dňa právoplatnosti rozhodnutia.

1. Splátky dane a lehotu splatnosti určí správca dane v rozhodnutí.

### VI. ZÁVEREČNÉ USTANOVENIA

1. Obecné zastupiteľstvo obce Valaliky sa na tomto všeobecne záväznom nariadení

o dani z nehnuteľnosti uznieslo dňa 13.12.2019 uznesenie č. 139/2019.

1. Všeobecne záväzné nariadenie nadobúda účinnosť dňom 1.1.2020.

3. Ruší sa Všeobecné záväzné nariadenie

- č. 4/2014 o dani z nehnuteľnosti, dani za psa, dani za predajné automaty a dani za nevýherné hracie automaty,

Vo Valalikoch dňa 28.11.2019

Ing. Štefan Petrík

starosta obce